**Dotácie na stravu v školskom roku 2021/2022 – aktualizácia**

Na základe usmernení, ktoré priebežne prichádzajú z Úradu práce sociálnych vecí a rodiny Bratislava si dovoľujeme upozorniť zákonných zástupcov detí, ktorí majú nárok na zvýšený daňový bonus na dieťa, ktoré dovŕšilo 6 rokov veku a nedovŕšilo 15 rokov veku (§52zzj ods. 2 písm c.) zákona o dani z príjmov, že v prípade, ak sa bude poskytovať na dieťa dotácia na stravu z titulu neuplatnenia si tohto zvýšeného daňového bonusu (§4 ods. 3 písm. c) zákona o dotáciách), **daňovník nemá nárok ani na základný daňový bonus** (§52zzj ods. 2 písm. a) zákona o dani z príjmov.

Ak si zákonný zástupca plánuje uplatniť daňový bonus, o ktorý sa znižuje daň, nemal by vo vlastnom záujme požiadať o poskytnutie dotácie na stravu. Vzhľadom na vyššie uvedené odporúčame zákonným zástupcom zvážiť, či si vyberú možnosť poskytnutia dotácie na stravu namiesto uplatnenia si zvýšeného daňového bonusu.

Upozorňujeme zákonného zástupcu dieťaťa (resp. fyzickú osobu, v ktorej starostlivosti je dieťa), **že ak by si v čase poskytovania dotácie na stravu uplatnil daňový bonus, je povinný o tom bezodkladne informovať žiadateľa o dotáciu - Mestskú časť Bratislava - Lamač**. V prípade nepravdivého čestného vyhlásenia si musí byť vedomý právnych následkov (trestný čin podvodu) a bude povinný vrátiť všetky finančné prostriedky.

**K Čestnému vyhláseniu musí zákonný zástupca, doplniť nasledovné údaje:**

názov MŠ, alebo ZŠ, ktorú dieťa navštevuje, meno a priezvisko dieťaťa, adresa pobytu, rodné číslo a pre prípad ďalšej komunikácie telefónne číslo zákonného zástupcu.